Patvirtinta

Vilniaus universiteto senato

2015 m. vasario 17 d. nutarimu Nr. S-2015-2-10

(Vilniaus universiteto senato

2019 m. balandžio 16 d. nutarimo Nr. SPN-28 redakcija)

**VILNIAUS UNIVERSITETO MOKSLO SKATINIMO FONDO NUOSTATAI**

**I SKYRIUS**

**FONDO PASKIRTIS**

1. Vilniaus universiteto mokslo skatinimo fondo nuostatai (toliau – Nuostatai) reglamentuoja Vilniaus universiteto (toliau – Universitetas) mokslo skatinimo fondo (toliau – Fondas) lėšų struktūrą ir skyrimo tvarką, Fondo lėšų Universiteto mokslininkų mobilumui skatinti skyrimo, lėšų mokslininkų ir (ar) tyrėjų mokslinių straipsnių skelbimui skyrimo, lėšų Universiteto organizuojamų tarptautinių mokslo konferencijų kviestinių pranešėjų išlaidoms padengti skyrimo tvarką.
2. Fondas yra Universiteto tarybos (toliau – Taryba) patvirtintoje Universiteto einamųjų metų pajamų ir išlaidų sąmatoje numatyta lėšų dalis, skirta moksliniams tyrimams ir eksperimentinei plėtrai remti ir skatinti Universiteto tyrėjus bei jų grupes, pasiekusius reikšmingų mokslo, eksperimentinės ir socialinės plėtros rezultatų Lietuvoje ir tarptautinėje erdvėje, plėtoti tarptautinius mokslininkų mainus.

**II SKYRIUS**

**FONDO ŠALTINIAI**

3. Fondas gali būti finansuojamas iš:

3.1. Universitetui skirtų valstybės biudžeto asignavimų;

3.2. kitų Universiteto teisėtai įgytų lėšų.

**III SKYRIUS**

**FONDO LĖŠŲ STRUKTŪRA IR SKYRIMO TVARKA**

4. Fondo lėšos (ne mažiau kaip 1 % Universitetui skirtų valstybės biudžeto asignavimų mokslui) skirstomos į:

4.1. iki 80 % Fondo lėšų skiriama Universiteto mokslininkų ir tyrėjų (išskyrus doktorantūros studijų studentus) mobilumui skatinti;

4.2. iki 20 % Fondo lėšų skiriama Universiteto mokslininkų ir (ar) tyrėjų mokslinių straipsniams skelbti;

4.3. iki 20 % Fondo lėšų skiriama Universiteto organizuojamų tarptautinių mokslo konferencijų kviestinių pranešėjų išlaidoms padengti;

4.4. iki 20 % Fondo lėšų skiriama Universiteto mokslo prorektoriaus ir Universiteto senato Mokslo komiteto (toliau – Mokslo komitetas) sprendimu kitoms išlaidoms, susijusioms su mokslinės veiklos plėtra ir jos skatinimu;

4.5. iki 80 % Fondo lėšų skiriama mokslininkų ir tyrėjų grupių mokslinių idėjų įgyvendinimui ir kompetencijų ugdymui.

5. Fondo lėšos, numatytos Nuostatų 4.1–4.3 ir 4.5 papunkčiuose, skiriamos konkurso tvarka, remiantis Nuostatų IV–VII skyriuose aprašytomis sąlygomis.

6. Paraiška Fondo lėšoms gauti turi būti pasirašyta pareiškėjo ir vizuota šakinio akademinio padalinio (jei kamieninis akademinis padalinys turi šakinius akademinius padalinius) ir kamieninio akademinio padalinio vadovų.

7. Fondo lėšos skiriamos Mokslo komiteto arba Universiteto Senato sudarytos darbo grupės teikimu Universiteto rektoriaus įsakymu.

8. Skirtas Fondo lėšas gavėjas turi panaudoti tais pačiais kalendoriniais metais.

**IV SKYRIUS**

**FONDO LĖŠŲ MOKSLININKŲ MOBILUMUI SKATINTI SKYRIMO TVARKA**

9. Fondo lėšos mokslininkų mobilumui gali būti skiriamos:

9.1. tyrėjų išvykoms į konferencijas, seminarus, vasaros mokyklas, medžiagai rinkti, ekspedicijoms Lietuvoje bei užsienyje ir kt.;

9.2. išvykoms, susijusioms su naujų tarptautinių mokslo projektų rengimu.

10. Pirmenybė skirstant lėšas mobilumui teikiama mokslininkams, prašantiems skirti Fondo lėšas žodinio pranešimo skaitymui.

11. Pareiškėjai Universiteto Centrinės administracijos Mokslo ir inovacijų departamento Mokslo administravimo skyriui (toliau – Mokslo administravimo skyrius) ar Universiteto dokumentų valdymo sistemoje teikia:

11.1. paraišką Vilniaus universiteto mokslo skatinimo fondo lėšoms gauti (tyrėjų mobilumui skatinti) (1 priedas), kurioje nurodytas prašomų skirti Fondo lėšų panaudojimo tikslas, trumpa prašymo motyvacija ir argumentai, prašoma Fondo lėšų suma, kiti numatomi ir (ar) turimi šios veiklos finansavimo šaltiniai;

11.2. papildomus dokumentus (kvietimus, renginio programas, informaciją apie pranešimo priėmimą, trumpus projekto aprašymus ir kt.);

11.3. kitus numatomus ir (ar) turimus šios veiklos finansavimo šaltinių įrodymus.

12. Paraiškos teikiamos nuolat. Mokslo komitetas svarsto pateiktas paraiškas ne dažniau kaip kartą per mėnesį ir ne rečiau kaip kartą per ketvirtį.

**V SKYRIUS**

**FONDO LĖŠŲ MOKSLININKŲ IR (AR) TYRĖJŲ MOKSLINIAMS STRAIPSNIAMS SKELBTI SKYRIMO TVARKA**

13. Fondo lėšos mokslininkų ir (ar) tyrėjų moksliniams straipsniams skelbti aukšto mokslinio lygio žurnaluose gali būti skiriama siekiant padidinti mokslo rezultatų tarptautinį matomumą atviros prieigos (angl. *open access*) žurnaluose.

14. Pareiškėjai Mokslo administravimo skyriui arba Universiteto dokumentų valdymo sistemoje teikia:

14.1. laisvos formos prašymą, kuriame nurodomas prašomų skirti Fondo lėšų panaudojimo tikslas, prašoma Fondo lėšų suma, kiti numatomi ir (ar) turimi šios veiklos finansavimo šaltiniai;

14.2. papildomus dokumentus (informaciją apie publikacijos priėmimą, sąskaitą ar kitą prašomą sumą pagrindžiantį dokumentą).

15. Paraiškos teikiamos nuolat. Mokslo komitetas svarsto pateiktas paraiškas ne dažniau kaip kartą per mėnesį ir ne rečiau kaip kartą per ketvirtį.

**VI SKYRIUS**

**FONDO LĖŠŲ UNIVERSITETO ORGANIZUOJAMŲ TARPTAUTINIŲ MOKSLO KONFERENCIJŲ KVIESTINIŲ PRANEŠĖJŲ IŠLAIDOMS PADENGTI SKYRIMO TVARKA**

16. Fondo lėšos gali būti skiriamos Universiteto organizuojamų tarptautinių mokslo konferencijų kviestinių pranešėjų kelionės ir (ar) nakvynės išlaidoms padengti.

17. Tarptautine konferencija laikoma konferencija, kurioje dalyvauja ne mažiau kaip 50 % pranešėjų iš užsienio valstybių.

18. Gali būti dengiamos ne daugiau kaip dviejų vieno renginio kviestinių pranešėjų išlaidos.

19. Pareiškėjai Mokslo administravimo skyriui arba Universiteto dokumentų valdymo sistemoje teikia laisvos formos prašymą, kuriame nurodomas prašomų skirti Fondo lėšų panaudojimo tikslas, prašoma Fondo lėšų suma, kiti numatomi ir (ar) turimi šios veiklos finansavimo šaltiniai, trumpa informacija apie numatomus pranešėjus.

20. Jei pranešėjas, kuriam buvo skirtas finansavimas, negalėjo atvykti, lėšos negali būti skiriamos kito (-ų) pranešėjo (-ų) išlaidoms padengti.

21. Paraiškos teikiamos nuolat. Mokslo komitetas svarsto pateiktas paraiškas ne dažniau kaip kartą per mėnesį ir ne rečiau kaip kartą per ketvirtį.

**VII SKYRIUS**

**FONDO LĖŠŲ UNIVERSITETO MOKSLININKŲ IR TYRĖJŲ GRUPIŲ MOKSLINIŲ IDĖJŲ ĮGYVENDINIMUI IR KOMPETENCIJŲ UGDYMUI SKYRIMO TVARKA**

22. Fondo lėšos Universiteto mokslininkų ir tyrėjų grupių mokslinių idėjų įgyvendinimui ir kompetencijų ugdymui gali būti skiriamos:

22.1. ne daugiau nei prieš 2 metus (skaičiuojant nuo paraiškos pateikimo datos) pagal Lietuvos mokslo tarybos administruojamų programų kvietimus teiktų, pripažintų finansuotinais, bet nefinansuotų mokslo projektų paraiškose aprašytam tyrėjų mokslinių idėjų įgyvendinimui skatinti;

22.2. mokslininkų ir tyrėjų grupių kompetencijų ugdymui, kai kviečiami konkrečios srities profesionalai iš Lietuvos ar užsienio įmonių, įstaigų ar organizacijų (ne ilgiau nei 7 kalendorinėms dienoms, įskaitant 2 kelionės dienas);

22.3. jaunųjų mokslininkų (mokslininkų, apsigynusių daktaro disertaciją ne daugiau kaip prieš 10 metų) ir kitų tyrėjų mokslinių idėjų įgyvendinimui (išvykoms, stažuotėms, mokslinių idėjų projektams);

22.4. kitų mokslinių idėjų įgyvendinimui finansuoti.

23. Pareiškėjai Mokslo administravimo skyriui arba Universiteto dokumentų valdymo sistemoje pagal Nuostatų 22.1 papunktyje nurodytą veiklą teikia visus Lietuvos mokslo tarybai teiktus paraiškos ir įvertinimo dokumentus, įskaitant galutinę ekspertinio vertinimo išvadą ir laisvos formos prašymą, kuriame nurodoma prašomų skirti Fondo lėšų suma, trumpai aprašomas panaudojimo tikslas, mokslinės idėjos aktualumas prašymo Fondui teikimo metu. Finansuojamos projekto išlaidų rūšys paskelbiamos kvietime teikti paraiškas (toliau – kvietimas). Projekto lėšų panaudojimas darbo užmokesčiui galimas tiek, kiek neprieštarauja Vilniaus universiteto darbuotojų darbo užmokesčio tvarkos aprašo ir jį įgyvendinančių Universiteto teisės aktų nuostatoms. Netiesioginės išlaidos nėra finansuojamos. Iš Fondo lėšų skyrus mažesnį nei teikiant paraišką Lietuvos mokslo tarybai prašytą finansavimą, pareiškėjai gali keisti projektinius įsipareigojimus, nurodytus anksčiau teiktame Lietuvos mokslo tarybai projekte.

24. Pareiškėjai Mokslo administravimo skyriui arba Universiteto dokumentų valdymo sistemoje teikia pagal Nuostatų 22.2 papunktyje nurodytą veiklą parengtą laisvos formos prašymą, kuriame nurodomas prašomų skirti Fondo lėšų panaudojimo tikslas, prašoma Fondo lėšų suma, kiti numatomi ir (ar) turimi šios veiklos finansavimo šaltiniai, informacija apie konkrečios srities profesionalus iš kitų Lietuvos ar užsienio įstaigų, įmonių ar organizacijų, kompetencijų ugdymo programos poveikį tyrėjų grupei ir įgyjamų kompetencijų reikalingumą.

25. Jei kviečiamas lektorius, kurio atvykimui buvo skirtas finansavimas, negalėjo atvykti, lėšos negali būti skiriamos kito (-ų) pranešėjo (-ų) išlaidoms padengti.

26. Pirmenybė prašant finansuoti Nuostatų 22.1 papunktyje nurodytą veiklą suteikiama šiuo eiliškumu:

26.1. mokslininkams, kurių mokslinė veikla priskiriama mokslo krypčiai (-tims), kurios (-ių) mokslo kokybė pastarajame palyginamajame ekspertiniame mokslinių tyrimų ir eksperimentinės plėtros (toliau – MTEP) vertinime buvo įvertinta dviem iš penkių balų;

26.2. mokslininkams, kurių mokslinė veikla priskiriama mokslo krypčiai (-tims), kurio (-ių) mokslo kokybė pastarajame palyginamajame ekspertiniame MTEP vertinime buvo įvertinta trimis iš penkių balų.

27. Vertinant kitas veiklas atsižvelgiama į planuojamos veiklos aktualumą, tikslus ir numatomus rezultatus. Esant lygiavertėms paraiškoms, pirmenybė teikiama paraiškoms, kurios priskiriamos mokslo krypčiai (-ims), kurios (-ių) mokslo kokybė pastarajame palyginamajame ekspertiniame MTEP vertinime buvo įvertinta dviem iš penkių balų.

28. Pareiškėjai Mokslo administravimo skyriui arba Universiteto dokumentų valdymo sistemoje pagal Nuostatų 22.3 papunktyje nurodytą veiklą pateikia užpildytą paraišką Fondo lėšoms gauti tyrėjų mobilumui skatinti (1 priedas) arba paraišką Fondo lėšoms gauti mokslinių idėjų projektams (2 priedas).

29. Mokslo komitetas svarsto Nuostatų 22.2, 22.3 (išskyrus mokslinių idėjų projektus) ir 22.4 papunkčiuose nurodytų veiklų pagrindu pateiktas paraiškas. Paraiškos priimamos kvietime nurodytu laikotarpiu.

30. Universiteto senato sudaryta darbo grupė svarsto Nuostatų 22.1 ir 22.3 (tik mokslinių idėjų projektų) papunkčių pagrindu pateiktas paraiškas. Paraiškos priimamos vieną kartą per metus kvietime nurodytu laikotarpiu.

**VIII SKYRIUS**

**BAIGIAMOSIOS NUOSTATOS**

31. Fondo lėšų apskaitą vykdo Universiteto Centrinės administracijos Finansų departamentas.

32. Už Fondo lėšų skirstymą ir naudojimą atsako Universiteto mokslo prorektorius ir Mokslo komitetas.

33. Už skirtų Fondo lėšų naudojimą pagal paskirtį atsako Fondo lėšų gavėjas.

34. Mokslo komitetas kartu su Mokslo administravimo skyriumi kasmet teikia Universiteto senatui Fondo lėšų panaudojimo ataskaitą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vilniaus universiteto mokslo skatinimo fondo nuostatų

1 priedas

**(Pavyzdinė paraiškos Vilniaus universiteto mokslo skatinimo fondo lėšoms gauti (tyrėjų mobilumui skatinti) forma)**

VILNIAUS UNIVERSITETO

(KAMIENINIO AKADEMINIO PADALINIO IR ŠAKINIO AKADEMINIO PADALINIO PAVADINIMAS)

**(PAREIGŲ PAVADINIMAS, VARDAS IR PAVARDĖ)**

Vilniaus universiteto senato Mokslo komitetui

**PARAIŠKAVILNIAUS UNIVERSITETO MOKSLO SKATINIMO FONDO LĖŠOMS GAUTI (TYRĖJŲ MOBILUMUI SKATINTI)**

20... m. ....... ... d.

Vilnius

Prašau skirti Vilniaus universiteto mokslo skatinimo fondo lėšas ........ *(bendra suma Eur, tikslas, data, vieta, trumpa motyvacija, pranešimo tipas (jei numatoma)).*

*Trumpai apibūdinkite (ne daugiau 1000 spaudos ženklų) jūsų per pastaruosius 5 metus parengtą mokslinę produkciją su Vilniaus universiteto prieskyra ir, jei buvo, pastarosios Mokslo skatinimo fondo finansuotos išvykos rezultatus*.

Numatomos išlaidos:

|  |  |  |  |
| --- | --- | --- | --- |
| **Išlaidos** | **Reikalinga suma (Eur)** | **Turimi finansavimo šaltiniai (Eur)** | **Prašoma suma iš fondo (Eur)** |
| Kelionės išlaidos (įskaitant draudimą) |  |  |  |
| Vietinis transportas |  |  |  |
| Registracijos mokestis |  |  |  |
| Dienpinigiai |  |  |  |
| Apgyvendinimo išlaidos |  |  |  |
| **Iš viso:** |  |  |  |

PRIDEDAMA:

1. ..........................., ... lapai.

2. ............................, ... lapai.

|  |  |  |
| --- | --- | --- |
| Pareiškėjas | (Parašas) | (Vardas ir pavardė) |

(Šakinio akademinio padalinio vadovo pareigos) (Kamieninio akademinio padalinio vadovo pareigos)

(Parašas) (Parašas)

(Vardas ir pavardė) (Vardas ir pavardė)

(Data) (Data)

Vilniaus universiteto mokslo skatinimo fondo nuostatų

2 priedas

**(Pavyzdinė paraiškos Vilniaus universiteto mokslo skatinimo fondo lėšoms gauti (mokslinių idėjų projektams) forma)**

VILNIAUS UNIVERSITETO

(KAMIENINIO AKADEMINIO PADALINIO IR ŠAKINIO AKADEMINIO PADALINIO PAVADINIMAS)

**(PAREIGŲ PAVADINIMAS, VARDAS IR PAVARDĖ)**

**PARAIŠKA VILNIAUS UNIVERSITETO MOKSLO SKATINIMO FONDO LĖŠOMS GAUTI (MOKSLINIŲ IDĖJŲ PROJEKTAMS)**

20... m. ....... ... d.

Vilnius

Prašau skirti Vilniaus universiteto mokslo skatinimo fondo lėšas šiam mokslinių idėjų projektui:

|  |
| --- |
| **Projekto pavadinimas** |
|  |

**Duomenys apie projektą**

|  |  |
| --- | --- |
| [**Mokslo sritys**](http://www.vu.lt/lt/mokslas/publikacijos/15-mokslas/mokslas/202-mokslo-sriciu-ir-krypciu-klasifikacija) **(kodai, pavadinimai)** |  |
| [**Mokslo kryptys**](http://www.vu.lt/lt/mokslas/publikacijos/15-mokslas/mokslas/202-mokslo-sriciu-ir-krypciu-klasifikacija) **(kodai, pavadinimai)** |  |
| **Projekto pradžia** |  |
| **Projekto pabaiga** |  |
| **Projekto biudžetas** |  |

**Projekto vykdytojai**

|  |  |  |
| --- | --- | --- |
| **Eil. Nr.** | **Vardas, pavardė** | **Padalinys** |
| **Pagrindinis tyrėjas** | | |
| **1.** |  |  |
| **Kiti vykdytojai** | | |
| **2.** |  |  |
| **3.** |  |  |

**Projekto aprašymas**

|  |
| --- |
| **1. Tikslas ir uždaviniai** |
| *Iki 1 500 spaudos ženklų* |

|  |
| --- |
| **2. Novatoriškumo aspektas (kuo šis projektas ir jame atliekami tyrimai skiriasi nuo kitų, jau įgyvendintų projektų arba šiuo metu kitų mokslininkų vykdomų analogiškų tyrimų?)** |
| *Iki 3 000 spaudos ženklų* |

|  |
| --- |
| **3. Projekto turinys ir darbo planas** |
| *Iki 3 000 spaudos ženklų* |

|  |
| --- |
| **4. Tolesnės temos plėtojimo, rezultatų įdiegimo perspektyvos bei pritaikomumas. Planuojamų rezultatų technologinės parengties lygis** |
| *Iki 3 000 spaudos ženklų* |

|  |
| --- |
| **5. Nurodykite 5 svarbiausias mokslines publikacijas, kurias per pastaruosius penkerius metus paskelbė grupės nariai (straipsnio autorius (-iai), pavadinimas, kur paskelbta, leidinio duomenys, išleidimo metai, puslapiai leidinyje)** |
|  |

**Preliminari projekto išlaidų sąmata**

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Suma** | **Pagrindimas** |
| 1. | Darbo užmokestis (įskaitant socialinio draudimo ir kitas susijusias įmokas) |  |  |
| 2. | Išlaidos paslaugoms |  |  |
| 3. | Išlaidos medžiagoms ar prekėms |  |  |
| 4. | Išlaidos komandiruotėms |  |  |
| 5. | Kitos išlaidos |  |  |
|  | Iš viso: |  |  |

Projekto vadovas (Parašas) (Vardas ir pavardė)

(Kamieninio akademinio padalinio

ar šakinio akademinio padalinio

vadovo pareigų pavadinimas) (Parašas) (Vardas ir pavardė)

***Pastaba. Prašymas neturi viršyti 5 psl.***